Opetus ja kulttuuriministeriö

**OKM/ Työryhmämuistiot ja selvitykset 2013:14**

**Lausunto työryhmän esityksestä tulevaisuuden lukiosta**

Opetus- ja kulttuuriministeriö on pyytänyt lausuntoja lukiouudistuksen yleisiä valtakunnallisia tavoitteita ja tuntijakoa valmistelleen työryhmän esityksistä.

Finanssialan Keskusliitto pitää tärkeänä sitä, että lukio-opetus säilyy laaja-alaisena. Toteutuessaan työryhmän esitys historian ja yhteiskuntaopin valinnaisuudesta kaventaisi lukiokoulutuksen tuomaa yleissivistystä. Lukion oppisisältöihin tulee sisältyä myös oman talouden hallintaan, talouden osaamiseen ja työelämävalmiuksiin liittyvää opetusta.

Oman talouden hallinta eli finanssiosaaminen

1. OLukiokoulutukseen tulee sisällyttää oman talouden hallintaan liittyviä opintoja, sillä ne kannustavat nuoria aikuisia järkevään rahankäyttöön ja sijoitustoimintaan ja tuovat eväitä ylivelkaantumisen ehkäisemiseen. Lisäksi talousasioiden perustuntemus luo hyvän pohjan kotimaisen ja kansainvälisen talouden ymmärtämiselle sekä liiketaloudelliselle osaamiselle. Oman talouden hallinta on vähintäänkin yhtä tärkeä perusopinto kuin esimerkiksi oppisisältöihin kuuluvat liikunta tai terveystieto.

Talousasioiden osaamisen merkitys kasvaa tulevaisuudessa

Historian ja yhteiskuntaopin opintokokonaisuuteen tulee sisällyttää taloustiedon perusteet, yrittäjyys sekä kotimaisen ja kansainvälisen talouden perusteiden ymmärtäminen. Finanssialan Keskusliitto pitää tärkeänä, että talousasioiden opettamista lisätään nykyisestä. Talousasioiden ymmärtäminen tuo laaja-alaista ymmärrystä kansantalouden toimintaan ja kannattavaan liiketoimintaan. Näiden asioiden osaaminen on tärkeää, mikäli haluamme edistää tulevaisuudessa Suomen kansantalouden kilpailukykyä.

Työelämävalmiudet

1. YLukiokoulutus on yleissivistävää koulutusta, jonka tavoitteena on antaa valmiudet jatko-opintoihin ammattikorkeakouluissa ja yliopistoissa, Lukiokoulutuksen saaneet siirtyvät myös suoraan työelämään, yrittäjiksi tai ammatillisiin oppilaitoksiin. Tällöin lukion rooli yleissivistävänä ja työelämävalmiuksia antavana oppilaitoksena korostuu. Lukioissa työelämävalmiuksia voidaan vahvistaa esimerkiksi työelämän ja lukiokoulutuksen yhteensovittamisella.
2. P

FINANSSIALAN KESKUSLIITTO

Piia-Noora Kauppi

toimitusjohtaja